News Update: Bitcoin-Ethereum ร่วงไม่หยุด! สู่ระดับต่ำสุดรอบ 18 เดือน ระวัง ETH ห้ามหลุด $1,200 หลังเงินเฟ้อสหรัฐฯ พุ่ง 8.6% - FINNOMENA
Bitcoin ร่วงสู่ระดับต่ำสุดในรอบ 18 เดือน หลังเงินเฟ้อสหรัฐฯ พุ่ง 8.6% กดดันสินทรัพย์เสี่ยงทั่วโลก
13 มิ.ย. 2565

Bitcoin ร่วงสู่ระดับต่ำสุดในรอบ 18 เดือน หลังเงินเฟ้อสหรัฐฯ พุ่ง 8.6% กดดันสินทรัพย์เสี่ยงทั่วโลก
เหรียญคริปโทฯ ที่ใหญ่ที่สุดในโลกอย่าง Bitcoin ร่วงลงมาแล้ว 10% ในช่วง 24 ชั่วโมงที่ผ่านมา (13 มิ.ย.) โดยราคาลงไปทำจุดต่ำสุดระหว่างวันแตะ $24,900 ซึ่งเป็นราคาต่ำสุดนับตั้งแต่ ธ.ค. 2020 ขณะที่เหรียญอื่นๆ ร่วงแรงเช่นกัน โดยดัชนี MVIS CryptoCompare Digital Assets 100 ซึ่งคำนวณจากเหรียญที่ใหญ่ที่สุดในตลาด 100 เหรียญ ร่วงมากถึง 9.7%
Antoni Trenchev ผู้ร่วมก่อตั้ง Nexo กล่าวว่า ราคาคริปโทฯ ยังคงเคลื่อนไหวตามท่าทีของ Fed และสินทรัพย์เสี่ยงอื่นๆ โดยราคาคาดการณ์ของ Bitcoin ในตลาดตอนนี้กำลังสะท้อนปัจจัยมหภาคและระดับความกลัว
นักลงทุนคาดว่า Fed จะใช้นโยบายการเงินที่เข้มงวดมากขึ้นเพื่อต่อสู้กับเงินเฟ้อที่พุ่งสูงสุดในรอบ 40 ปี สินทรัพย์ดิจิทัลต่างได้รับผลกระทบอย่างหนักท่ามกลางการใช้นโยบายของ Fed และการล่มสลายของ Terra/Luna เมื่อเดือนที่แล้ว รวมถึงการที่ Celsius แพลตฟอร์มให้กู้ยืมคริปโต ประกาศระงับการทำธุรกรรมชั่วคราว ยิ่งทำให้ความเชื่อมั่นในตลาดคริปโตฯ ลดลงไปอีก
Rick Bensignor ประธาน Bensignor Investment Strategies และอดีตนักกลยุทธ์ที่ Morgan Stanley กล่าวว่า ถ้าเป็นปกติเขาคงแนะนำให้ซื้อตอนนี้ แต่ถ้านักลงทุนเดิมพันด้วยการ Long Call หรือ Short Put แล้วราคาเกิดดิ่ง มันไม่มีแนวรับที่วางใจได้เลย
ขณะที่ เหรียญอื่นๆ ก็ร่วงแรงเช่นกัน โดย Ether ร่วงลงมากถึง 12% แตะระดับต่ำสุดนับตั้งแต่ ก.พ. 2021 ด้าน Avalanche ร่วงมากกว่า 15% ขณะที่ Solana ร่วง 14% และ Dogecoin ร่วง 11%
Antoni Trenchev เสริมว่า หาก Ethereum ร่วงต่ำกว่าเส้นค่าเฉลี่ย 200 วัน ที่ $1,200 แนวโน้มของเหรียญทางเลือกอื่นๆ จะยิ่งแย่ลงไปอีก
อ้างอิง: https://www.bloomberg.com/news/articles/2022-06-13/bitcoin-sinks-to-18-month-low-as-us-inflation-impact-spreads?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
Ethereum
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA